Baskia

Baskia (Hispane: País Vasco, Baske: Euskal Herria o Euskadi) esas autonoma regiono di Hispania, anke judikata kom historiala nacioneso. Ol jacas norde-este de Hispana teritorio, apud Maro di Kantabria, an la frontiero kun Francia. Segun statistiki por 2024, ol havis  habitanti, de qui cirkume la duimo habitas la metropolala regiono di Bilbao. La tota surfaco dil autonoma regiono esas  km².

Historio
Baskia habitesas kontinue depos paleolitiko, quale montras arkeologiala jaceyi trovita che groti Santimamiñe, Altxerri ed Ekain. Posible la regiono anke habitesis da Kelti, quale montras diversa metalal objekti trovita en Arrola, Malmasín o Bolumburu. Segun Claudius Ptolemaeus, ante l'arivo di Romani, Viscaya habitesis da Karitii ed Autrigoni, Álava da Autrigoni e Beroni, e Guipúzcoa habitesis da Varduli e Vaskoni. Historiisti ne savas l'exakta origini di ta populi.

De la falio di Romana imperio til cirkume yaro 1000, existas poka informi pri la historio di Baskia. Semblas ke nek l'invadi da Visigoti nek l'invadi da Mohamedani afektis Viscaya o Guipúzcoa, malgre ke posible lua litoro invadesis da Vikingi. On kredas ke Vikingi instalis kolonieto en la nuna Mundaca (Mundaka), e posible originis la heroala legendo pri Jaun Zuria, qua vinkis Asturiani ed establisis la frontieri di Baskia. On kredas ke pos Mohamedana invado, Álava e Viscaya divenis kontrolita da Asturiani.

Geografio

Videz anke
 Euskal Herria

Referi

Kategorio:Autonoma regioni di Hispania